**A ZENE PÁNCÉLJA**

**(Zenehallgatás és zenei képességfejlesztés gyerekekkel)**

(Hollós Máté: Zene páncélban, 40. oldal)

Mit kell figyelni a komolyzenében? Mit jelent a zenei szerkezet? Hogyan „mesél” egy zenemű? A kérdések megválaszolásához segít két zenefeldolgozás.

1. **Ravel: Bolero**

Link:

Rövid változat: <https://www.youtube.com/watch?v=LwLABSm0yYc>

Hosszú változat: <https://www.youtube.com/watch?v=r30D3SW4OVw>

A zenei ismétlés fogalma. Állandóan ismétlődő, makacsul vissza-visszatérő, fülbemászó dallam.

Egyéb megfigyelések:

* + Hangszerelés (A hangszerek egyenként lépnek be, így könnyedén elkülöníthetőek.)
  + A hangerő zenei funkciója (Az egyes hangszerek belépésével párhuzamosan a hangerő fokozatos növekedése teszi elsöprő erejűvé a darabot.)

Kérdések a zenehallgatáshoz:

* 1. Mi az, ami újra és újra ismétlődik a műben? (Dallam)
  2. Melyik hangszert hallod mindvégig? (Dob)
  3. Miért halljuk egyre hangosabbnak a zenét? (Egyre több hangszer lép be, és játssza ugyanazt a dallamot)

Feladatok (második hallgatás után):

1. Tegyétek fel a kezeteket, amikor újabb hangszer belépését halljátok!
2. Ha felismertek egy-egy konkrét hangszert vagy hangszercsoportot (vonósok, fúvósok, ütősök) írjátok le!
3. Dolgozzátok át a hallott zenét, úgy, hogy a mű zenei jellemzőit hozzátok játékba. (Ismétlés, fokozatos hangerőnövekedés, újabb és újabb szólamok csatlakozása, stb)
   * + - Egy adott mondatot/ verssort (pl. „Roppan a fa, koppan a kő”) mondanak a gyerekek újra és újra – a tanár int, hogy melyik gyerek lépjen be. Először csak egy, majd kettő, három, végül az egész osztály szavaljon.
       - Egy bizonyos ritmust próbáljanak meg megjeleníteni minél többféleképpen a saját eszközeikkel (ti-ti-ti-ti-tá-tá: csettintve, dobolva, tapsolva, kopogva, énekelve, fütyülve)
4. **Prokofjev: Péter és a Farkas**

Link: <https://www.youtube.com/watch?v=lk4BO0TDiRQ>

https://www.youtube.com/watch?v=iBGmVcln1gU&t=2s

A mű célja megtanítani a gyerekeket az egyes hangszerek jellemző, egyedi hangzására. A mese szereplőit ezért egy-egy hangszer személyesíti meg: a kismadár témája fuvolán szól, a kacsáé oboán, a macskáé klarinéton, a nagyapóé fagotton, a farkasé három kürtön, Péteré pedig a vonósegyüttesen, míg a vadászok lövéseit az ütőhangszerek szólaltatják meg. A gyerekek így megismerkedhetnek a rézfúvós hangszerekkel és hogy miként tud egy hangszer megjeleníteni egy állatot vagy személyt. A történet egyszerűsége és a következetesen visszatérő „kismadár-zene”, „farkas-zene”, „Péter-zene” stb. lehetővé teszi, hogy a legkisebbek is teljes bizonyossággal tudják megkülönböztetni a történet legfontosabb szereplőit.

A zenéhez hozzátartozik a mesélői hang, így a zenehallgatáskor a történet rekonstruálása nem nehéz feladat.

Beszélgetés, foglalkozás

* Vajon miért az adott hangszer jeleníti meg az adott szereplőt?
* Figyeljük meg az egyes dallamokat! Milyen hangulatúak? Melyik jellemzőt melyik szólamhoz rendelnéd: könnyedség / fenyegetés/ játékosság / ijedtség?
* Figyeljük meg 2–3 perces szakaszokban, hogy milyen sorrendben lépnek színre a szereplők. (Érdemes leírni.) Milyen új mese kerekedne, ha felcserélnék a főbb szereplőket: a Péterhez tartozó dallam lenne a farkasé, a kismadárhoz tartozó Péteré, a farkashoz tartozó a kismadáré?